YUNESKO bilan hamkorlikda madaniy meros masalalari boʻyicha Xalqaro maslahat qoʻmitasini tashkil etish va uning faoliyatini qoʻllab-quvvatlash toʻgʻrisida
(resolution, 2025-12-16)

Oʻzbekiston Respublikasi Prezidentining “Madaniyat va sanʼat sohasining jamiyat hayotidagi oʻrni va taʼsirini yanada oshirish chora-tadbirlari toʻgʻrisida” 2020-yil 26-maydagi PF-6000-son Farmoni ijrosini taʼminlash, shuningdek, madaniy merosni muhofaza qilish, asrash, ommalashtirish va ulardan oqilona foydalanishda Oʻzbekiston Respublikasi va YUNESKO oʻrtasidagi aloqalarni yanada rivojlantirish maqsadida Vazirlar Mahkamasi qaror qiladi: 1. Oʻzbekiston Respublikasi Madaniy meros agentligi, Madaniyat vazirligi, Tashqi ishlar vazirligi, YUNESKO ishlari boʻyicha Oʻzbekiston Respublikasi Milliy komissiyasining (keyingi oʻrinlarda Milliy — komissiya): Oʻzbekistonda madaniy meros masalalari boʻyicha tashkil qilinadigan Xalqaro maslahat qoʻmitasini (keyingi oʻrinlarda — Xalqaro maslahat qoʻmitasi) 1-ilovaga muvofiq tarkibda tashkil etish; Oʻzbekistonda madaniy meros masalalari boʻyicha Xalqaro maslahat qoʻmitasining 2-ilovadagi tashkiliy sxemaga muvofiq boshqa tashkilotlar bilan hamkorlik qilish toʻgʻrisidagi takliflari maʼqullansin. 2. Quyidagilar Xalqaro maslahat qoʻmitasi faoliyatining asosiy yoʻnalishlari ekanligi inobatga olinsin: jahon madaniyatiga munosib hissa qoʻshgan mamlakatimizning madaniy merosini Umumjahon merosi roʻyxatiga kiritish boʻyicha takliflar tayyorlash hamda bu borada xalqaro tashkilotlar va YUNESKO maslahatlashuv organlari (IKOMOS, IKKROM) bilan hamkorlikni kengaytirish; moddiy madaniy meros obyektlari va Umumjahon merosi roʻyxatiga kiritilgan hududlar (obyektlar) muhofazasini kuchaytirish, ularning umumbashariy bemisl qimmatini ishonchli saqlab qolish boʻyicha ilmiy va amaliy takliflar tayyorlash, tegishli loyihalarni amalga oshirishda ishtirok etish; Umumjahon merosi roʻyxatiga kiritilgan hududlar (obyektlar) boshqaruv rejalari, merosga boʻlgan taʼsirini baholash hisobotlarini ishlab chiqishda ishtirok etish hamda aholiga munosib turmush tarzini yaratib berish uchun tarixiy shaharlarni oqilona rivojlantirish boʻyicha taklif va tavsiyalar tayyorlash; YUNESKO Umumjahon merosi qoʻmitasi qarorlari va tavsiyalarini Oʻzbekistonda samarali amalga oshirilishida ishtirok etish hamda bu boradagi milliy hisobotlar tayyorlashda amaliy yordam koʻrsatish; moddiy madaniy meros obyektlarini muhofaza qilish va ulardan oqilona foydalanish jarayonida paydo boʻladigan masalalarni ilmiy jihatdan koʻrib chiqish, ularni hal etish boʻyicha ilmiy va amaliy takliflar tayyorlash; madaniy meros sohasida kadrlar malakasini oshirish maqsadida xalqaro konferensiyalar va seminar-treninglar oʻtkazish, uslubiy qoʻllanmalar ishlab chiqishga koʻmaklashish. 3. Belgilab qoʻyilsinki: Xalqaro maslahat qoʻmitasi moddiy madaniy meros masalalari hamda Umumjahon merosi roʻyxatiga kiritilgan hududlar (obyektlar) boʻyicha maslahat organi hisoblanadi; Oʻzbekiston Respublikasi Madaniy meros agentligi Xalqaro maslahat qoʻmitasining ishchi organi hisoblanadi; Xalqaro maslahat qoʻmitasi faoliyati bilan bogʻliq xarajatlar Oʻzbekiston Respublikasi Davlat budjetining Madaniy meros agentligiga taqsimlanadigan mablagʻlari doirasida qoplanadi; Xalqaro maslahat qoʻmitasining xarajatlar smetasi har yili yanvar oyining 20-sanasiga qadar Oʻzbekiston Respublikasi Madaniy meros agentligi tomonidan Tashqi ishlar vazirligi, Milliy komissiya hamda Iqtisodiyot va moliya vazirligi bilan kelishilgan hamda YUNESKO takliflari inobatga olingan holda tuziladi va Milliy komissiya raisi tomonidan tasdiqlanadi. Xalqaro maslahat qoʻmitasi aʼzolarining Oʻzbekiston Respublikasidagi transport, mehmonxona, ovqatlanish va tashriflari bilan bogʻliq boshqa sarf-xarajatlari qonunchilik hujjatlari bilan taqiqlanmagan manbalar hisobidan qoplanadi. 4. Oʻzbekiston Respublikasi Madaniy meros agentligining talabnomalariga binoan Xalqaro maslahat qoʻmitasining chet ellik aʼzolariga belgilangan tartibda kirish vizalari konsullik yigʻimlari va haqiqiy xarajatlarning oʻrnini qoplash hisobidan yigʻimlar undirilmasdan rasmiylashtiriladi. 5. Oʻzbekiston Respublikasi Ichki ishlar vazirligi Madaniy meros agentligining talabnomalariga asosan Xalqaro maslahat qoʻmitasining chet ellik aʼzolariga koʻp martalik vizalar berilishi va muddati uzaytirilishini, shuningdek, ularning vaqtincha turgan joyi boʻyicha roʻyxatga olinishi hamda muddatini uzaytirishni belgilangan tartibda taʼminlansin. 6. Xalqaro maslahat qoʻmitasi faoliyatini samarali tashkil etish maqsadida: Milliy komissiya, Oʻzbekiston Respublikasi Madaniy meros agentligi, Madaniyat vazirligi, Qurilish vazirligi va mahalliy ijro etuvchi hokimiyat organlari Xalqaro maslahat qoʻmitasi bilan yaqin hamkorlik qilsin hamda uning faoliyatini samarali tashkil etishga koʻmaklashsin; davlat boshqaruvi organlari, mahalliy ijro etuvchi hokimiyat organlari, xoʻjalik birlashmalari va boshqa tashkilotlar Xalqaro maslahat qoʻmita tavsiya va takliflarini koʻrib chiqib, asosli tavsiya va takliflarni belgilangan tartibda amalga oshirilishini tashkil etsin. 7. Xalqaro maslahat qoʻmitasiga Toshkent shahri, Amir Temur shoh koʻchasi 107 B-manzilidagi Oʻzbekiston Respublikasi Turizm va madaniy meros vazirligi binosidan tekin foydalanish huquqi asosida tegishli xona ajratilsin. 8. Mazkur qarorning bajarilishini nazorat qilish Oʻzbekiston Respublikasi Bosh vaziri oʻrinbosari — turizm va sport vaziri A.A. Abduxakimov zimmasiga yuklansin. 1. Maykl Terner — shahar dizayni boʻyicha mustaqil ekspert, professor (Isroil) 2. Mixael Yansen — arxeologiya va hujjatlashtirish boʻyicha mustaqil ekspert, professor (Germaniya) 3. Kristina Yamandi — shaharsozlik va madaniy merosni asrash boʻyicha ekspert (Ruminiya) 4. Etyen Klement — madaniy meros huquqi boʻyicha mustaqil ekspert (Belgiya) 5. Yukio Nisimura — madaniy meros va shaharsozlikni saqlash boʻyicha ekspert, professor (Yaponiya) 6. Kra Terra — tuproqli meʼmoriy arxitektura boʻyicha ekspert (Fransiya) 7. Shadiya Yusef Tukan — YUNESKO Umumjahon merosi markazining Arab mintaqasi direktori, arxitektor va tarixiy shaharlar boʻyicha mutaxassis 8. Tamar Teneishvili — arxeolog, professor (Gruziya) 9. Mavluda Yusupova — Oʻzbekiston Respublikasi Fanlar akademiyasi Sanʼatshunoslik instituti boʻlim boshligʻi, arxitektura fanlari doktori, professor (Oʻzbekiston) 10. Gavxar Durdiyeva — Xorazm Mamun akademiyasi raisining ilmiy ishlar boʻyicha oʻrinbosari, arxitektura fanlari doktori (Oʻzbekiston) 11. Kelishuvga muvofiq — Yodgorlik va diqqatga sazovor joylar boʻyicha xalqaro kengashi (IKOMOS) vakili 12. Kelishuvga muvofiq — Madaniy boyliklarni saqlash va restavratsiya qilish boʻyicha xalqaro tadqiqot markazi (IKKROM) vakili 13. Dmitriy Voyakin — Markaziy Osiyo tadqiqotlari xalqaro instituti direktori (lavozimiga muvofiq) Xalqaro maslahat qoʻmitasiBosh vazir oʻrinbosari — YUNESKO ishlari boʻyicha Oʻzbekiston Respublikasi Milliy komissiyasi raisiOʻzbekiston Respublikasi Madaniy meros agentligiYUNESKOning Oʻzbekistondagi vakolatxonasi(kelishuvga muvofiq)Madaniy meros obyektlari boshqaruv rahbarlariOʻzbekiston Respublikasi Qurilish vazirligiDavlat boshqaruvi organlari, mahalliy ijro etuvchi hokimiyat organlari, xoʻjalik birlashmalari va boshqa tashkilotlar